als_Latn dik_Latn sag_Latn
Admir Memedi rrëfen përballjen me Messin
Admir Mehmedi:Të luash kundër Messit apo Argjentinës nuk është diçka speciale, apo kundër Hondurasit, sepse në fund të fundit të gjithë janë lojtarë njësoj.
Politiko
E Hënë, 7 Korrik 2014 | 09:52
0 Komente.
Admir Memedi, reprezentuesi zviceran me prejardhje nga Gostivari i Maqedonisë, i cili luan edhe Bundesligën gjermane, gjegjësisht për skuadrën Freiburg, në një bisedë të parë pas Botërorit që po mbahet në Brazil, të zhvilluar në rrugëtimin ajror Cyrih- Shkup, deklaroi për agjencinë e lajmeve INA se kjo ngjarje edhe më shumë ia ka shtuar përvojën në karrierën e tij futbollistike.
“Botërori Brazil 2014, për mua ishte edhe një përvojë e re. Jam i kënaqur dhe i lumtur që arrita të marr pjesë në një ngjarje të tillë botërore ku edhe kaluam grupin e parë të kualifikimeve”.
“Të gjitha lojërat ishin të mira dhe pothuajse të barabarta. Nuk ka më kombëtare të dobëta siç janë cilësuar deri tani. Botërori në Brazil ishte i organizuar aq mirë dhe me shumë përkujdesje për kombëtaret. Kombëtarja e Zvicrës sa herë që ka zhvilluar ndeshje, nga hoteli e deri në stadium ishte e përcjellë me nga shtatë vetura të sigurimit para dhe pas autobusit si dhe me përcjellje të helikopterit”.
Duke përshkruar ndeshjen me Argjentinën, Memedi për agjencinë e lajmeve INA ka theksuar se:
“Kombëtarja Zvicrës tregoi lojëra të mira dhe me të cilat po dëshmohet vazhdimisht. Nuk u turpëruam, por përkundrazi është shtuar respekti ndaj kësaj kombëtareje dhe në të kthyer pas ndeshjes me Argjentinën, mbi dy mijë adhurues na pritën në aeroportin e Cyrihut. Me Argjentinën kemi treguar lojë të bukur dhe kemi luajtur lojën tonë. Nuk jemi frikësuar aspak”.
“Të gjithë lojtarët kemi luajtur mirë, kurse lojës tonë i janë gëzuar të gjithë shqiptarët. Ne, futbollistët shqiptarë jemi ambasadorë më të mirë të shqiptarëve”.
“Të luash kundër Messit apo Argjentinës nuk është diçka speciale, apo kundër Hondurasit, sepse në fund të fundit të gjithë janë lojtarë njësoj”, ka thënë Memedi.
Për shënimin e golit të parë të një futbollisti shqiptar në Botëror, ai thotë se e kishte pritur dhe se i ishte gëzuar mjaft.
“Se do të shënoja gol për kombëtaren e Zvicrës sikur e ndjeja dhe mezi e kam pritur rastin por njëkohësisht edhe i jam gëzuar. Por, për këtë kam punuar shumë, por gjithashtu më ka ndihmuar edhe fati. Është mirë me qenë i pari në një ngjarje botërore duke shënuar gol”.
Duke folur për angazhimin e tij eventual në Kombëtaren e Shqipërisë ai theksoi se “Shqipëria i do lojtarët e gatshëm të cilët përgatiten në Cyrih, Bazel e gjetiu, e pastaj i thirrin në kombëtare. Ata nuk punojnë për lojtarët dhe talentët e rinj shqiptarë.
Admir Memedi thotë se e ndjen veten edhe si zviceran edhe si shqiptar. “Zvicra mi ka dhënë të gjitha rastet mundshme të jetës”.
Në aeroportin e Cyrihut të Zvicrës, gjatë së dielës paradite futbollistit Admir Memedit, bashkatdhetarët tanë vazhdimisht i bënin respekt duke kërkuar që të bënin foto dhe autografe.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn